CELEX: 32009R0279
Language: bg
Date: 2009-04-06 00:00:00
Title: Регламент (ЕО) № 279/2009 на Комисията от 6 април 2009 година за изменение на приложение II към Директива 2005/36/ЕО на Европейския парламент и на Съвета относно признаването на професионалните квалификации (Текст от значение за ЕИП )

7.4.2009   
            
            
               BG
            
            
               Официален вестник на Европейския съюз
            
            
               L 93/11
            
         
      РЕГЛАМЕНТ (ЕО) № 279/2009 НА КОМИСИЯТА
   
   от 6 април 2009 година
   за изменение на приложение II към Директива 2005/36/ЕО на Европейския парламент и на Съвета относно признаването на професионалните квалификации
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2005/36/ЕО на Европейския парламент и на Съвета от 7 септември 2005 г. относно признаването на професионалните квалификации (1), и по-специално член 11, буква в), подточка ii) от нея,
   като има предвид, че:
   
               (1)
            
            
               Словакия е представила мотивирано искане за изменение на приложение II към Директива 2005/36/ЕО. Искането е за добавяне на професията зъботехник (zubný technik), която отговаря на условията, предвидени в член 11, буква в), подточка ii) от Директива 2005/36/ЕО, както е видно от Правителствена наредба № 742/2004 Coll. относно професионалните квалификации на специалистите в здравеопазването.
            
         
               (2)
            
            
               Дания е представила мотивирано искане за изменение на приложение II към Директива 2005/36/ЕО. Искането е за премахване от приложение II към Директива 2005/36/ЕО на професията оптик (optometrist), квалификацията за която е била повишена до нивото на дипломата, описана в член 11, буква г) от Директива 2005/36/ЕО и следователно вече не отговаря на условията по член 11, буква в), подточка ii) от същата директива. Дания представи също искане за премахване от приложение II към Директива 2005/36/ЕО на професиите ортопедичен техник (ortopædimekaniker) и майстор на ортопедични обувки (ortopædiskomager), които вече не са регламентирани в Дания.
            
         
               (3)
            
            
               Следователно Директива 2005/36/ЕО следва да бъде съответно изменена.
            
         
               (4)
            
            
               Мерките, предвидени в настоящия регламент, са в съответствие със становището на Комитета за признаване на професионалните квалификации,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Директива 2005/36/ЕО се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 април 2009 година.
      
         
            За Комисията
         
         Charlie McCREEVY
         
         
            Член на Комисията
         
      
   
   
      (1)  ОВ L 255, 30.9.2005 г., стр. 22.
   
      ПРИЛОЖЕНИЕ
      Приложение II към Директива 2005/36/ЕО се изменя, както следва:
      
                  1.
               
               
                  В точка 1 под заглавието „в Словакия“ се добавя следното:
                  
                              „—
                           
                           
                              зъботехник (zubný technik),
                           
                        което представлява образование и обучение с продължителност най-малко 14 години, от които 8 или 9 години основно образование, 4 години средно образование, последвани от 2 години обучение след средното образование в специализирано училище по здравни грижи, завършващо с теоретично-практически изпит за получаване на зрелостно свидетелство (GCE) (maturitné vysvedčenie).“
               
            
                  2.
               
               
                  В точка 2 заглавието „в Дания“ и информацията за Дания се заличават.